CELEX: C2005/315/24
Language: sl
Date: 2005-12-10 00:00:00
Title: Zadeva T-355/05: Tožba, vložena  12. septembra 2005  — Vandaele proti Komisiji

10.12.2005   
            
            
               SL
            
            
               Uradni list Evropske unije
            
            
               C 315/13
            
         Tožba, vložena 12. septembra 2005 — Vandaele proti Komisiji
   (Zadeva T-355/05)
   (2005/C 315/24)
   Jezik postopka: francoščina
   Stranke
   
      Tožeča stranka: Karen Vandaele (Bertem, Belgija) (zastopniki: S. Orlandi, A. Coolen, J.-N. Louis, E. Marchal, avocats)
   
      Tožena stranka: Komisija Evropskih skupnosti
   Predlogi tožeče stranke
   
               —
            
            
               naj se razglasi za nično odločba o imenovanju tožeče stranke za začasnega uslužbenca Evropskih skupnosti, ker je njen naziv ob zaposlitvi določila z uporabo člena 2 Odločbe z dne 28. aprila 2004 o zaposlitvi začasnih uslužbencev,
            
         
               —
            
            
               naj se toženi stranki naloži plačilo stroškov.
            
         Tožbeni razlogi in bistvene navedbe
   Tožeča stranka se je udeležila izbirnega postopka OLAF/T/B/02, ki ga je razpisala Komisija za zasedbo prostih delovnih mest začasnih uslužbencev razreda B pri Evropskem uradu za boj proti goljufijam. Z dopisom z dne 28. oktobra 2002 je bila tožeča stranka obveščena, da je njeno ime dodano na seznam primernih kandidatov. Čeprav se je postopek za njeno zaposlitev začel že konec leta 2003, je službo pri Komisiji, v OLAF-u, nastopila šele 1. septembra 2004. Pogodba, ki jo je podpisala 3. novembra 2004, jo je uvrstila v naziv B*4 na podlagi Odločbe Komisije z dne 28. aprila 2004 o zaposlitvi začasnih uslužbencev, v skladu s katero se začasni uslužbenci zaposlijo v naziv A*8 ali B*4.
   S svojo tožbo tožeča stranka izpodbija svojo uvrstitev. Meni, da je Komisija s svojo odločbo z dne 28. aprila 2004 spremenila razpis kategorije B, katere najnižji naziv v času objave tega razpisa je bil B5 (v novih Kadrovskih predpisih B*5). Taka sprememba po vzpostavitvi seznama izbranih oseb naj bi kršila člen 29(1) Kadrovskih predpisov in člen 10(3) Pogojev za zaposlitev drugih uslužbencev Evropskih skupnosti, kot tudi pričakovanje tožeče stranke, da bo zaposlena na eno od prostih delovnih mest, ki naj bi jih zasedle izbrane osebe iz izbirnega postopka, ki se ga je udeležila.
   Razen tega tožeča stranka navaja kršitev načela enakega obravnavanja, ker so bile izbrane osebe iz istega postopka, ki so dobile zaposlitev pred 1. majem 2004 in katerih uvrstitev je bila določena z uporabo prejšnjih pravil, uvrščene v višje nazive in so zanje veljali boljši pogoji glede kariere.
   Končno tožeča stranka navaja kršitev njenega legitimnega pričakovanja, da bo brez neupravičene zamude zaposlena v nazivu B2 ali B3.